
 Z A P I S N I K
04. sjednice Vijeća Mjesnog odbora Žitnjak održane, 23. rujna 2021.,

u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Marko Lijović
3. Sanja Šutej
4. Ivan Bedek

NENAZOČNI ČLANOVI VIJEĆA:

1. Slavica Marinković
Gost na sjednici: Petra Đukić (stranka MOŽEMO)

Predsjedava Mario Kovačić, predsjednik Vijeća.

Zapisnik vodi: Josip Oreč, stručni referent u Gradskom uredu za mjesnu samoupravu.

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Davanje mišljenja o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina. 

2. Nacrt prijedloga odluke o izmjenama i dopunama Odluke o nerazvrstanim cestama.

3. Aktualna komunalna problematika. 

4. Razno: izvješća, pitanja i  prijedlozi.

      Ad 1.) Davanje mišljenja o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
Predsjednik Vijeća, Mario Kovačić izvješćuje da je stigao dopis od Gradskog ureda za prostorno uređenje, izgradnju Grada, graditeljstvo, komunalne poslove i promet vezano za mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina. 

Nakon kratke rasprave Vijeće jednoglasno donosi  
Z A K LJ U Č A K

o davanju mišljenja o  Nacrt prijedlogu odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
	1.
	Vijeće Mjesnog odbora Žitnjak daje pozitivno mišljenje o Nacrtu prijedlogu odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina



	2.
	Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet.




      Ad 2.) Nacrt prijedloga odluke o izmjenama i dopunama Odluke o nerazvrstanim cestama.
Predsjednik Vijeća, Mario Kovačić izvješćuje da je stigao još jedan dopis Gradskog ureda za prostorno uređenje, izgradnju Grada, graditeljstvo, komunalne poslove i promet . 

Otvara raspravu:

Z A K LJ U Č A K

o davanju mišljenja o Prijedlogu odluke o izmjenama i dopunama Odluke o nerazvrstanim cestama

	1.
	Vijeće Mjesnog odbora Žitnjak daje negativno mišljenje o Prijedlogu odluke o izmjenama i dopunama Odluke o nerazvrstanim cestama.


	2.
	Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet.




Ad 3.) Aktualna komunalna problematika.

Predsjednik Vijeća, Mario Kovačić napominje vijećnicima da je pristigao jedan zahtjev građanke III. Struga koja traži upuštanje rubnjaka na svojoj parceli koja se nalazi u III. Strugama između kbr. 44-48. Napominje da rubnjaci nisu spušteni prilikom gradnje nogostupa te da joj nije omogućen ulazak u parcelu. 
Otvara raspravu.

Nakon rasprave svih vijećnika i razmatranje problematike vezane uz upuštanje rubnjaka na parceli u III. Strugama između kbr. 44-48  jednoglasno donosi sljedeći

Z a k l j u č a k

o upuštanju rubnjaka na parceli u III. Strugama između kbr. 44-48
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· upuštanje rubnjaka na parceli u ulici III. Struge između kbr. 44-48.

· zahtjev stranke u prilogu.

Predsjednik Vijeća, Mario Kovačić napominje vijećnicima da je pristigao još jedan zahtjev građana za izmicanje uspornika prometa u III. Strugama kod kbr. 8 i 10.
Z a k l j u č a k

o izmicanju uspornika prometa
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· izmicanju uspornika prometa s lokacije III. Struge kod kbr. 8 i 10, na lokaciju 40-tak metara SI spremam Čulinečkoj ulici (nema kuća samo oranica i plastenici)

· zahtjev stranke i slike u prilogu.

Predsjednik Vijeća Mario Kovačić napominje da je dobio upit od građana Žitnjaka za postavljanje uspornika prometa u ulici Žitnjak između  kbr. 28 i 30. 
Z a k l j u č a k

o postavljanju uspornika prometa
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· postavljanje uspornika prometa u ulici Žitnjak između kbr. 28 i 30.

Vijećnica Sanja Šutej napominje da bi trebalo očistiti kanal od Kozari Puteva do kolektora odnosno do ZOV-a. Također ukazuje na problem navažanja smeća u I. Strugama – Firma „KOLEKTOR“. Predsjednik Vijeća odgovara da je to građevinska firma, te da oni smeće koje navoze sami i očiste ili ga recikliraju.
Predsjednik otvara raspravu.

Nakon kratke rasprave vijećnici jednoglasno donose

Z a k l j u č a k

o čišćenju kanala
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· čišćenje kanala od Kozari Puteva do kolektora, odnosno ZOV-a.

Predsjednik Vijeća postavlja upit u kojoj je fazi izgradnja produžetka Čulinečke ceste prema Domovinskom mostu. 
Otvara raspravu.

Nakon kratke rasprave vijeće jednoglasno donosi

Z a k l j u č a k

o izgradnji Čulinečke ceste 
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· očitovanje u kojoj je fazi izgradnja produžetka Čulinečke ceste prema Domovinskom mostu
Ad 3.)  Izvješća, pitanja i prijedlozi.

Predsjednik Vijeća Mario Kovačić izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima.  

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 18.45 sati.
KLASA:026-02/21-02/1645
URBROJ:251-06-11-1116-21-4
Zagreb, 23. rujna 2021. 

Zapisnik sastavio: 
_____________________
Mario Kovačić
                 
                                                                                                                    Predsjednik

 Vijeća Mjesnog odbora

                  Žitnjak
           Mario Kovačić

